
A moderátorok szerepének, feladatainak és vezetési kompetenciáinak vizsgálata egy kaizen levezetése során a National Instruments Hungary Kft-nél

Dolgozatom témájául a vállalatok körében egyre jobban teret hódító Lean vállalatirányítási rendszert választottam. A Lean vizsgálatára a debreceni cégek közül a National Instruments Hungary Kft-ét választottam, ugyanis több éves tapasztalattal rendelkezik és számos fejlesztést és eredményt tudhat magáénak a Lean területén.
Dolgozatom célja a Lean bemutatása mellett a vezetői kompetenciák vizsgálata, hogy melyek azok, amelyek a sikeres és eredményes működéshez nélkülözhetetlenek.
Törekedtem arra, hogy a vezetés és a Lean szemléletben olyan kapcsolatot találjak, amely egyértelműen megmutatkozik a moderátorok kompetenciáiban.
A kutatásomat a NI Hungary Kft. keretén belül végeztem egy vezetői kompetencia kérdőív segítségéve, melyet a már képzésben részt vett moderátorok töltöttek ki. A kérdőívben az önkitöltős formát választottam, mert a Lean kultúrában is fontos az önkritika és a hibák nyílt beismerése.
Egy kontrollvizsgálat keretében a moderátorok által vezetett csoportok tagjai is értékelték vezetőjüket. Fontosnak tartottam, hogy a moderátorok vezetési kompetenciáinak megvalósulását ne csak az egyik oldalról, a moderátorok szemszögéből vizsgáljam meg, hanem a csoporttagok szemszögéből is, annak érdekében, hogy reprezentatív képet alkothassak a vezetésről.
A kapott eredmények tükrében az első megállapításom, hogy a Lean szemléletmód kialakításához a részvételen alapuló vezetés szükséges a moderátorok részéről, ugyanis a kérdőíves felmérés alapján kapott eredmények azt mutatják, hogy a team munkát, a fejlesztések támogatását, a rugalmasságot, az iránymutatást és a célkitűzéseket helyezik előtérbe. Amelyek a részvételen alapuló vezetésnek is részei.
A második megállapításom hogy a részvételre épülő vezetésa kaizenben valósul meg, ahol a folyamatos fejlesztésre törekednek team-ek segítségével, amelynek a vezetői a moderátorok.
A megállapítások és következtetések alapján számos lehetőség adódik a fejlesztésre. Ezek közül eredményesek lehetnek a worshopok, a vezetői tréningek, az oktatások, és a Lean kisokos. A workshopok az új tudás és módszerek elsajátítását teszi lehetővé. A vezetői tréningek elősegíthetik a vezetői kompetenciák fejlesztésében. A Lean kisokos segítségével a szervezetben dolgozók a Leanhez kapcsolódó fontosabb alapfogalmakat könnyen érthető szemléletes módon tudnák megérteni.
A vizsgált vállalat a kapott eredményeket és javaslataimat hasznosnak ítélte és a jövőben az eredményeket figyelembe véve meetingek révén építi be a moderátorok képzésébe.



